钦定古今图书集成/明伦汇编/氏族典/第554卷 > 《廖用贤尚友录》 > 公子华
## 钦定古今图书集成/明伦汇编/氏族典/第554卷 > 《廖用贤尚友录》 > 公子华

按《湖广通志》：华，楚莫敖也。楚威王问忧社稷者，华对
曰：“令尹子文廉其爵，贫其身以忧社稷；叶公子高崇
爵封禄以忧社稷；莫敖大心，断脰决腹以忧社稷；棼
冒勃苏劳身愁思以忧社稷；蒙谷不为爵劝，不为禄
免，以忧社稷。”王乃太息，子华曰：“其君好发者，其臣决
拾，君王直不好耳。”